CELEX: 62015TN0668
Language: sk
Date: 2015-11-18 00:00:00
Title: Vec T-668/15: Žaloba podaná 18. novembra 2015 – Jema Energy/Spoločný podnik Fusion for Energy

25.1.2016   
            
            
               SK
            
            
               Úradný vestník Európskej únie
            
            
               C 27/71
            
         Žaloba podaná 18. novembra 2015 – Jema Energy/Spoločný podnik Fusion for Energy
   (Vec T-668/15)
   (2016/C 027/90)
   Jazyk konania: španielčina
   
      Účastníci konania
   
   
      Žalobkyňa: Jema Energy, S.A. (Lasarte-Oria, Španielsko) (v zastúpení: N. Rey Rey, advokátka)
   
      Žalovaná: Spoločný európsky podnik pre ITER a rozvoj energie z jadrovej syntézy
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie o zamietnutí ponuky žalobkyne, Jema Energy, žalovanou a,
            
         
               —
            
            
               zaviazal žalovanú na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza tri žalobné dôvody.
   
               1.
            
            
               Prvý žalobný dôvod založený na zrozumiteľnosti predpisov uplatňovaných v konaní a porušení zásad právnej istoty a transparentnosti.
               
                           —
                        
                        
                           V tejto súvislosti sa uvádza, že obálka s podmienkami v tomto konaní obsahuje nejasné a nepresné pojmy, kvôli čomu bola žalobkyňa nútená požiadať o rôzne objasnenia zo strany žalovanej. Žalobkyňa kladie veľmi jasné otázky, bez ponechania priestoru na iný výklad. Od prvého momentu bola F4E vo svojich odpovediach veľmi nejednoznačná a nepresná.
                        
                     
                           —
                        
                        
                           Vzhľadom na nejednoznačné výberové kritériá v tomto konaní a postoj F4E k otázkam a postupu žalobkyne, došlo k porušeniu zásad právnej istoty a transparentnosti.
                        
                     
         
               2.
            
            
               Druhý žalobný dôvod založený na porušení zásad rovnosti zaobchádzania a rovnosti príležitostí medzi uchádzačmi počas konania.
               
                           —
                        
                        
                           V tejto súvislosti sa uvádza, že jedna z písomností, ktoré žalovaná zaslala žalobkyni na začiatku konania výslovne uvádza, že pokiaľ predložené modely nebudú spĺňať technické požiadavky, uchádzačovi bude povolené predložiť nové modely s cieľom splniť tieto požiadavky v celom rozsahu. Žalobkyni nebolo nikdy oznámené, že nespĺňa požiadavky, takže nikdy nemala príležitosť predložiť iné modely. Dôvodom, ktorý žalovaná uplatnila na vylúčenie JEMA zo súťaže je práve to, že jej modely nespĺňajú požiadavky.
                        
                     
         
               3.
            
            
               Tretí žalobný dôvod založený na porušení zásady proporcionality a umelom obmedzení súťaže.
               
                           —
                        
                        
                           V tejto súvislosti sa uvádza, že výberové kritériá sú pomerne prísne. F4E žiada referencie, ktoré spĺňajú kombináciu troch požiadaviek (výkon, napätie a prúd), čo je nepotrebné a neprimerané na realizáciu projektu. Navyše žiada predložiť ako referencie projekt zdroja napájania za posledných päť rokov, čo je ďalšie neprimerané kritérium, pretože podniky, ktoré môžu predložiť referencie spĺňajúce tieto kritériá sú výrobcovia frekvenčných meničov pre vysokovýkonné motory. Typicky sú to veľké podniky, čím dochádza k odrádzaniu malých a stredných podnikov od účasti.